
	ΣΩΜΑ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ                   
ΕΠΟΠΤΙΚΟ ΣΥΜΒΟΥΛΙΟ


Α.Π. 3810





     Αθήνα 14 Δεκεμβρίου 2010

Προς

τις Εταιρείες Ορκωτών Ελεγκτών

[Με την παράκληση να ενημερώσετε

σχετικά τα Μέλη σας]
Θέμα: Υπολογισμός «εισφορών» και «συνεισφορών» των Μελών του Σ.Ο.Ε.Λ. σε ασφαλιστικές κατηγορίες από 1.1.2011.
Σας γνωστοποιούμε ότι το Εποπτικό Συμβούλιο κατά την υπ’ αριθμ. ΣΤ΄44/10/8.12.2010 συνεδρίασή του, αφού έλαβε υπόψη του τη σχετική εισήγηση της Επιτροπής Εποπτείας των Λογαριασμών του Σ.Ο.Ε.Λ., αποφάσισε ομόφωνα όπως ισχύσουν οι κατωτέρω διατάξεις στους τρεις «Λογαριασμούς» του Σ.Ο.Ε.Λ. από 1.1.2011, ως εξής: 
Λογαριασμός Επικουρικής Συνταξιοδότησης

Α. Από 1ης Ιανουαρίου 2011 και μετέπειτα για τον υπολογισμό των μηνιαίων «εισφορών» και «συνεισφορών» όλα τα Μέλη του Σώματος Ορκωτών Ελεγκτών Λογιστών κατατάσσονται σε ασφαλιστικές κατηγορίες που είναι ίσες με τις μηνιαίες αποδοχές της εκάστοτε ανώτατης ασφαλιστικής κλάσης του Ι.Κ.Α., πολλαπλασιαζόμενες με τους παρακάτω συντελεστές :

Για όσους έχουν συμπληρώσει 0-3 έτη ασφάλισης : 0,4

Για όσους έχουν συμπληρώσει 3-6 έτη ασφάλισης : 0,6

Για όσους έχουν συμπληρώσει 6-8 έτη ασφάλισης : 0,8

Β. Μετά την πάροδο των οκτώ ετών ασφάλισης στον Λογαριασμό Επικουρικής Συνταξιοδότησης παρέχεται η δυνατότητα στον ασφαλισμένο παραμονής στην ανωτέρω κατηγορία με ποσοστό εισφοράς 0,80 ή υπαγωγής του σε ανώτερη κατόπιν υποβολής υπευθύνου δηλώσεως σε ποσοστό 1,1  επί των   μηνιαίων αποδοχών της εκάστοτε ανωτάτης ασφαλιστικής κλάσης του ΙΚΑ για τον Λογαριασμό Επικουρικής Συνταξιοδότησης. Σε περίπτωση εκ μέρους του επιλογής για την υπαγωγή στην εισφορά του 1,1 δεν παρέχεται η δυνατότητα ανάκλησης της υπευθύνου δηλώσεως και εκ νέου του υπαγωγής στην εισφορά του 0,8 επί των ασφαλιστικών ως άνω αποδοχών. 

Γ. Σε περίπτωση υποβολής αιτήσεως κατά την διάρκεια του χρόνου για υπαγωγή στην ανώτερη ασφαλιστική κατηγορία με ποσοστό ασφάλισης 1,1 επί των ασφαλιστικών ως άνω αποδοχών, η ένταξή του στην νέα κατηγορία και η καταβολή των επαυξημένων εισφορών άρχεται μετά την 1η Ιανουαρίου του επομένου της αιτήσεως έτους. 

Δ. Για τους τελούντες σε αναστολή Ασκούμενους και Ορκωτούς Ελεγκτές Λογιστές παρέχεται η δυνατότητα συνέχισης της ασφάλισής τους στον Λογαριασμό Επικουρικής Συνταξιοδότησης του Σ.Ο.Ε.Λ. κατόπιν υποβολής υπευθύνου δηλώσεως με ποσοστό εισφοράς 1,1 ή 0,8 ή 0,6 επί των ασφαλιστικών ως άνω  αποδοχών και με τις αντίστοιχες παροχές.  

Ειδικός Λογαριασμός Προνοίας

Α. Από 1ης Ιανουαρίου 2011 και μετέπειτα για τον υπολογισμό των μηνιαίων «εισφορών» και «συνεισφορών» όλα τα Μέλη του Σώματος Ορκωτών Ελεγκτών Λογιστών κατατάσσονται σε ασφαλιστικές κατηγορίες που είναι ίσες με τις μηνιαίες αποδοχές της εκάστοτε ανώτατης ασφαλιστικής κλάσης του Ι.Κ.Α., πολλαπλασιαζόμενες με τους παρακάτω συντελεστές :

Για όσους έχουν συμπληρώσει 0-3 έτη ασφάλισης : 0,4

Για όσους έχουν συμπληρώσει 3-6 έτη ασφάλισης : 0,6

Για όσους έχουν συμπληρώσει 6-8 έτη ασφάλισης : 0,8

Β. Μετά την πάροδο των οκτώ ετών ασφάλισης στον Ειδικού Λογαριασμού Προνοίας Προσωπικού Σ.Ο.Ε.Λ. παρέχεται η δυνατότητα στον ασφαλισμένο παραμονής στην ανωτέρω κλάση ή υπαγωγής του σε ανώτερη κατηγορία κατόπιν υποβολής υπευθύνου δηλώσεως σε ποσοστό 1,2 επί των   μηνιαίων αποδοχών της εκάστοτε ανωτάτης ασφαλιστικής κλάσης του ΙΚΑ. Σε περίπτωση εκ μέρους του επιλογής για την υπαγωγή στην εισφορά του 1,2 δεν παρέχεται η δυνατότητα ανάκλησης της υπευθύνου δηλώσεως και εκ νέου του υπαγωγής στην εισφορά του 0,8 επί των ασφαλιστικών  ως άνω  αποδοχών. 

Γ. Σε περίπτωση υποβολής αιτήσεως κατά την διάρκεια του χρόνου για υπαγωγή στην ανώτερη ασφαλιστική κατηγορία με ποσοστό ασφάλισης 1,2 επί των ασφαλιστικών ως άνω αποδοχών, η ένταξή του στην νέα κατηγορία και η καταβολή των επαυξημένων εισφορών άρχεται μετά την 1η Ιανουαρίου του επομένου της αιτήσεως έτους. 

Δ. Για τους τελούντες σε αναστολή Ασκούμενους και Ορκωτούς Ελεγκτές Λογιστές παρέχεται η δυνατότητα συνέχισης της ασφάλισής τους στον Ειδικό Λογαριασμό Προνοίας Προσωπικού Σ.Ο.Ε.Λ. με ποσοστό εισφοράς 1,2 ή 0,8 ή 0,6 επί των ασφαλιστικών ως άνω αποδοχών και με τις αντίστοιχες παροχές.

Λογαριασμός Υγείας

Α. Από 1ης Ιανουαρίου 2011 και μετέπειτα για τον υπολογισμό των μηνιαίων «εισφορών» και «συνεισφορών» όλα τα Μέλη του Σώματος Ορκωτών Ελεγκτών Λογιστών κατατάσσονται σε ασφαλιστικές κατηγορίες που είναι ίσες με τις μηνιαίες αποδοχές της εκάστοτε ανώτατης ασφαλιστικής κλάσης του Ι.Κ.Α., πολλαπλασιαζόμενες με τους παρακάτω συντελεστές :

Για όσους έχουν συμπληρώσει 0-3 έτη ασφάλισης : 0,4

Για όσους έχουν συμπληρώσει 3-6 έτη ασφάλισης : 0,6

Για όσους έχουν συμπληρώσει 6-8 έτη ασφάλισης : 0,8

Μετά την πάροδο των οκτώ ετών ασφάλισης οι εισφορές ορίζονται σε ποσοστό 1 επί των ασφαλιστικών μηνιαίων αποδοχών. 

Β. Για τους τελούντες σε αναστολή παρέχεται η δυνατότητα επιλογής της υπαγωγής στον Λογαριασμό Υγείας με επιβάρυνση σε ποσοστό 1 επί των ασφαλιστικών μηνιαίων αποδοχών.

ΠΡΟΣΘΕΤΕΣ ΔΙΕΥΚΡΙΝΙΣΕΙΣ

Α. Τα Λογιστήρια των Εταιριών Ορκωτών Ελεγκτών καλούνται όπως εντάξουν την 1η Ιανουαρίου 2011 το προσωπικό τους, που υπάγεται στην ασφάλιση των Λογαριασμών του ΣΟΕΛ, στις ως άνω βαθμίδες εισφορών ανάλογα με τα έτη ασφάλισής τους (0-3, 3-6, 6-8 και 8 και πλέον).

Β. Για τους έχοντες συμπληρώσει οκταετή ασφάλιση, παρέχεται για τον Λογαριασμό Επικουρικής Συνταξιοδότησης και τον Ειδικό Λογαριασμό Προνοίας Μελών του Σ.Ο.Ε.Λ. η δυνατότητα υπαγωγής κατόπιν υποβολής ανέκκλητης υπευθύνου δηλώσεως σε ανώτερη κατηγορία εισφορών, -ήτοι 1,1 και 1,2 επί των   μηνιαίων αποδοχών της εκάστοτε ανωτάτης ασφαλιστικής κλάσης του ΙΚΑ αντιστοίχως-, με αντίστοιχη προσαύξηση στις νομίμως δικαιούμενες συνταξιοδοτικές και προνοιακές παροχές για το χρονικό διάστημα της υπαγωγής. 
Γ. Ως ημερομηνία συμπλήρωσης της α΄ κατηγορίας (0-3 έτη ασφάλισης) ορίζεται η 1η Ιανουαρίου του επομένου της συμπλήρωσης της τριετίας έτους.   

Δ. Οι εισφορές παραμένουν όπως έχουν.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Εσωτερική Διανομή:

· Επιτροπή Εποπτείας των Λογαριασμών του Σ.Ο.Ε.Λ.

· Λογιστήριο Σ.Ο.Ε.Λ.

· Γραμματεία Σ.Ο.Ε.Λ.

· Υπηρεσία Μητρώου Σ.Ο.Ε.Λ.

